stanford-oval/wikipedia huggingface dataset:
מס רווח הון

מס רווח הון הוא מס המוטל על ישות המוכרת נכס תוך גידול בהון שלה; גידול הון זה מבוסס על ההפרש שבין תמורה שהתקבלה על מכירת נכס לבין המחיר בו נרכש במקור ("יתרת המחיר המקורי"). מס רווחי הון מקובל במדינות רבות כולל ישראל.
ישראל

מס רווחי הון בישראל מוטל במסגרת חלק ה' של פקודת מס הכנסה. המס מוטל על מימוש נכסים כגון פיקדון בבנק, ניירות ערך, חברה, מוניטין ועוד (המס המוטל על רווח הון במכירת נדל"ן בישראל קרוי מס שבח מקרקעין).
המס על רוב רווחי ההון בישראל עמד על 20% עד לשנת 2012, אז הועלה בהמלצת ועדת טרכטנברג בהוראת ממשלת ישראל השלושים ושתיים לשיעור של 25%. מספר רווחי הון ממוסים ב-15% בלבד על פי סעיף 91(ב)(3)(א) בפרק ח' בפקודת מס ההכנסה:
(3) (א) על אף האמור בפסקאות (1) ו-(2), רווח הון במכירת איגרת חוב, נייר ערך מסחרי, מילווה או הלוואה, שאינם צמודים למדד, יחויב במס בשיעור שלא יעלה על 15%, או של 20% לענין בעל מניות מהותי, ויראו את כל רווח ההון כרווח הון ריאלי;
לפי סעיף זה קיימת הקלה זו במיסוי רווחים ממלווה קצר מועד (מק"מ) ואיגרות חוב לא צמודות.
העלאת שיעורו של מס רווח ההון לא גרמה להעלאה בהכנסות הממשלה ממיסוי רווחי הון, ולכן נחשבת לכישלון, וכך טען גם בנק ישראל במחקר שפרסם באוגוסט 2015.
ישראל > שיטות לחישוב מס רווח הון

בישראל קיימות שתי שיטות לחישוב גובה המס:
בחלק מהמקרים ניתן לקזז הפסדי הון מרווחי הון, ולהקטין את חבות המס. כך למשל אדם שמכר שתי מניות, כשעל האחת הרוויח ועל השנייה הפסיד, רשאי לקזז את ההפסדים מהרווחים קודם לחישוב המס. החל ב-1 בינואר 2012, מקזזים מנכי המס (הברוקרים חברי הבורסה) הפסדי הון מול רווחי הון אשר מתקבלים באותה שנת מס באופן הממזער את חבות המס של המשקיע באותה שנת מס. במידה ונותרים הפסדים גם מעבר לאותה שנת מס, על הנישום להגיש דו"ח למס הכנסה לקבלת החזרים.
ישראל > מועד מיסוי רווח ההון

חישוב מס רווח הון בשוק ההון נעשה עם מימושו של רווח זה, כלומר עם מכירת נייר הערך, משיכת כספי הפיקדון, או קבלת ריבית מאיגרת חוב. (במקרה של מניות, קיים גם מס דיבידנדים אשר נגבה בעת חלוקת דיבידנד, אך מס זה מוגדר בנפרד ממס רווחי הון, ושיעוריו שונים בחלק מהמקרים). המס נגבה באמצעות חבר הבורסה המחזיק את הניירות עבור הלקוח באופן אוטומטי עם ביצוע המכירה או קבלת הריבית.
המס מחושב בשיטת FIFO – כאשר ניירות הערך יראו כנמכרים לפי סדר רכישתם, וישולם בקיזוז הפסדי הון נומינלים.
ישראל > מגן מס

בעל ניירות ערך, אשר הפסיד במסחר כסף, יוכל לקזז הפסדי הון מול רווחי הון באותה שנת מס. (חבר הבורסה ישמור עבורו תיעוד של הרווחים וההפסדים שנגרמו לו מכל פעולת מכירה שביצע לאורך אותה שנת מס, וידאג למסות אותו בהתאם) כלומר, אם ירוויח רווחי הון, ואחריהם יהיו לו הפסדי הון, יוחזר לו המס ששילם עד שישלם רק על רווח ההון הכולל עד לאותו הרגע.
ישראל > מעבר בין שנים

ניתן להעביר הפסדי הון בין שנים, באמצעות הגשת דו"ח שנתי למס הכנסה ללא הגבלה בשנים. עם זאת, לא ניתן להעביר רווחי הון בין שנים. (ומס ששולם בשנה מסוימת לא יחזור לאזרח אשר יפסיד אותו בשנה העוקבת) הפסד הון אשר מועבר בין שנים ניתן לקיזוז מול רווחי הון אשר מתקבלים ממסחר בלבד, ולא מול דיבידנדים וריביות.
הערות שוליים

↑  אלי שני, בכל שנת 2012 הגביה עומדת על פחות מ-600 מיליון, צלילה חדה לעומת 2011, Funder, 12 בפברואר 2013
↑  גיא בן סימון, חובה לקרוא: בנק ישראל מבהיר מה הוא חושב על העלאת המס על הבורסה ל-25%, באתר ביזפורטל, 16 באוגוסט 2015
↑  רוה"ח אייל רובין ומיטל יואלי, ‏לחסוך על הדוח: כיצד לקבל החזר מס על הפסדי הון?, באתר גלובס, 9 בינואר 2012
| --- | --- |
בקרת זהויות :  NLI: 987007283345405171  LCCN: sh85019936  NARA: 10637734
ברשה (נפה)

נפת בְּרֶ֫שָׁה (באיטלקית:  Provincia di Brescia) היא נפה במחוז לומברדיה שבאיטליה. היא משתרעת על שטח של 
4,784.36 קמ"ר, ובשנת 2014 התגוררו בה 1,263,375 נפש. בירתה של הנפה היא העיר ברשה. הנפה היא החמישית בגודלה באיטליה (אחרי רומא, מילאנו, נאפולי וטורינו) והגדולה ביותר ללא הערים המטרופוליטניות (המטרופולינים מסביב ל14 הערים הגדולות באיטליה הן נפות בפני עצמן, מתוכן ה4 של הערים הגדולות במדינה יותר גדולות מברשיה)
גאוגרפיה

נפת ברשה גובלת בנפת סונדריו בצפון-מערב. במערב היא גובלת בנפת ברגמו. בדרום-מערב היא גובלת בנפת קרמונה. בדרום היא גובלת בנפת מנטובה
. במזרח היא גובלת בנפת ורונה במחוז ונטו ובנפת טרנטו במחוז טרנטינו - אלטו אדיג'ה.
גאוגרפיה > נהרות

נהרות בנפת ברשה הם: נהר אוליו באורך כ-280 קילומטרים, נהר קייזה (איטלקית Chiese) שאורכו כ-160 קילומטרים ונהר מלה (איטלקית Mella) באורך כ-96 קילומטרים.
גאוגרפיה > אגמים

האגמים בנפת ברשה הם:
אגם גארדה – משתרע על שטח של כ־370 קילומטרים רבועים. זהו האגם הגדול בנפת ברשה. קו החוף שלו מחולק בין נפת ורונה (בדרום־מזרח), נפת ברשה (בדרום־מערב) ונפת טרנטו (בצפון). האגם עמוק מאוד – עומקו הממוצע 136 מטרים והנקודה העמוקה ביותר בו היא בעומק 346 מטרים.
אגם איזאו – משתרע על שטח של כ־65 קילומטרים רבועים. עומקו הממוצע 122 מטרים ועומקו המרבי של האגם הוא 251 מטרים.
סמל

בסמל נפת ברשה מופיעים סמלי ערים הם: סמל ברשה, סמל קיארי (איטלקית: Chiari), סמל ברנו (איטלקית: Breno), סמל וְרוֹלָנוּאוֹבָה (איטלקית: Verolanuova), סמל סאלו (איטלקית: Salò).
Disraeli Gears

Disraeli Gears הוא אלבומם השני של להקת קרים אשר סימן את השינוי בסגנון הלהקה לכיוון בלוז רוק ורוק פסיכדלי והיה להצלחה ענקית. כמה מהשירים באלבום נכתבו בידיי המשורר פיט בראון, כולל הלהיט "Sunshine of Your Love" - אחד מהשירים המצליחים של הלהקה בכל הזמנים.
עובדות

את מילות השירים באלבום כתבו כותבים רבים, והולחנו על ידי חברי הלהקה. רוב השירים מושרים על ידי ג'ק ברוס, מלבד השירים "Strange Brew" (אריק קלפטון), "Blue Condition" (ג'ינג'ר בייקר) ו-"Outside Woman Blues" (אריק קלפטון). האלבום הוקלט במשך חודש מאי 1967, ויצא לבסוף ב-16 בנובמבר 1967 על ידי חברת ההקלטות "Reaction Records" הבריטית. האלבום הוא אלבום בלוז רוק ורוק פסיכדלי בעיקרו, אך מכיל גם קטעי ג'אז (כמו בשיר "Blue Condition"), בלוז 12 תיבות (כמו בשיר "Take It Back") או תבניות מוזיקליות הדומות בתרכובתן המוזיקלית למוזיקת פופ מוקדמת, בדומה לשירים רבים של להקת הביטלס מאותה תקופה.
האלבום היה להצלחה רחבה בהיקף עצום, והיה לאחד לאלבום הנמכר ביותר בבריטניה בשנת 1967, ואחד מהאלבומים הנמכרים ביותר בארצות הברית. האלבום הכיל מספר להיטים שהושמעו ברדיו הבריטי מאות פעמים, בהם "Strange Brew", "Sunshine of Your Love", ו-"SWLABR".
עטיפת האלבום

את האיור שעל הכריכה צייר האמן האוסטרלי מרטין שארפ שהתגורר באותו בניין עם קלפטון, בצ'לסי. שארפ היה לשותף דומיננטי מאוד של קלפטון, וביניהם נוצר קשר מקצועי הדוק, ובו השניים כתבו יחד חלק משירי האלבום, ושארפ אייר את כריכת האלבום. קשר זה המשיך גם לשנים הבאות, כששארפ אייר את כריכת האלבום Wheels of Fire וכתב יחד עם קלפטון את השירים "Tales of Brave Ulysses". את צילום חברי הלהקה שעל השער ובתוך חוברת האלבום צילם האמן בוב ווייטקר, הידוע בצילום עטיפות האלבומים של הביטלס. סשן הצילומים נערך ביולי 1967, כשצולמו חברי הלהקה בהייד פארק בלונדון. חלק מהתמונות צולמו אף בהר בן נוויס, ההר הגבוה באיים הבריטיים.
ביקורות

כריס ג'ונס, כתב רשת BBC בשנות השישים, תיאר את האלבום כ"כמוסה מושלמת של הנקודה בה הבלוז הפך פסיכדלי ולאחר מכן כבד ". בשנת 1993 הוכנס האלבום להיכל התהילה של הרוק אנד רול.
סטיבן תומאס ארלוויין מ-AllMusic תיאר את האלבום כ"אלבום רוק כבד מכריע של שנות ה-60". דייב סוונסון, כתב מגזין Ultimate Classic Rock הגדיר את האלבום כ"יצירת המופת שלהם". בשנת 1999 הוכנס האלבום להיכל התהילה של הגראמי.
האלבום נבחר כמספר 182 במהדורה השלישית של אלבומי ה-All Time Top 1000 של קולין לארקין (2000). בשנת 2003 האלבום דורג כמספר 114 ברשימת מגזיני הרולינג סטון של 500 האלבומים הגדולים בכל הזמנים. רשת VH1 הציבה את האלבום כאלבום ה-87 ברשימת האלבומים הגדולים בכל הזמנים לשנת 2001.
בשנת 2020 מגזין הרולינג סטון דירג את מחדש האלבום במקום ה-170 ברשימת 500 האלבומים הטובים ביותר בכל הזמנים.
רשימת רצועות

| מס' | שם | כותב(ים) | סולן | משך |
| --- | --- | --- | --- | --- |
| 1. | Strange Brew  | אריק קלפטון, פליקס פפלרדי, גייל קולינס | אריק קלפטון | 2:46 |
| 2. | Sunshine of Your Love  | ג'ק ברוס, אריק קלפטון, פיט בראון | ג'ק ברוס ואריק קלפטון | 4:10 |
| 3. | World of Pain  | פליקס פפלרדי, גייל קולינס | ג'ק ברוס | 3:03 |
| 4. | Dance the Night Away  | ג'ק ברוס, פיט בראון | ג'ק ברוס | 3:34 |
| 5. | Blue Condition  | ג'ינג'ר בייקר | ג'ינג'ר בייקר | 3:34 |
| 6. | Tales of Brave Ulysses  | אריק קלפטון, מרטין שארפ | ג'ק ברוס | 2:46 |
| 7. | SWLABR  | ג'ק ברוס, פיט בראון | ג'ק ברוס | 2:32 |
| 8. | We're Going Wrong  | ג'ק ברוס | ג'ק ברוס | 3:26 |
| 9. | Outside Woman Blues (עיבוד מוזיקלי על ידי אריק קלפטון)   | "בליינד ג'ו" ריינולד | אריק קלפטון | 2:23 |
| 10. | Take it Back  | ג'ק ברוס, פיט בראון | ג'ק ברוס | 3:05 |
| 11. | Mother's Lament (עיבוד מוזיקלי על ידי ג'ינג'ר בייקר, ג'ק ברוס, אריק קלפטון)   | עממי | ג'ק ברוס, אריק קלפטון | 1:47 |
| משך כולל: | משך כולל: | משך כולל: | משך כולל: | 33:37 |
הערות שוליים

↑  Chris Jones, BBC - Music - Review of Cream - Disraeli Gears, www.bbc.co.uk (באנגלית)
↑  Disraeli Gears - Cream | Songs, Reviews, Credits | AllMusic (באנגלית אמריקאית), נבדק ב-2020-05-25
↑  Dave Swanson, Revisiting Cream's Masterpiece 'Disraeli Gears', Ultimate Classic Rock (באנגלית)
↑  Eric Clapton, GRAMMY.com, ‏2019-11-19 (באנגלית)
↑  Larkin, Colin., All-time top 1000 albums, 3rd ed, London: Virgin, 2000, ISBN 0-7535-0493-6
↑  Music News, Rolling Stone (באנגלית)
↑  Rock On The Net: VH1: 100 Greatest Albums, www.rockonthenet.com
| --- | --- |
בקרת זהויות :  MusicBrainz release group: bbd66e31-ac27-3432-81a7-0d4b4b4c5de5
6ix9ine

| --- | --- |

 לידה:  8 במאי 1996 (בן 28) בשוויק, ברוקלין, ארצות הברית 
 שם לידה:  Daniel Hernández 
 שם במה:  Tekashi 
 מוקד פעילות:  ארצות הברית ארצות הברית
 תקופת הפעילות:  מ-2014 
 עיסוק:  ראפר (זמר מוזיקת ראפ)
 סוגה:  מוזיקת היפ הופ, פאנק (Punk) ראפ, רגאטון, טראפ, סאונדקלאוד ראפ, trap metal, הארדקור ראפ, גנגסטה ראפ 
 שפה מועדפת:  אנגלית אמריקאית, ספרדית 
 חברת תקליטים:  יוניברסל מיוזיק גרופ, קרוליין רקורדס, Scumgang Records 
 מספר צאצאים:  2 
 פרופיל ב-IMDb
 חתימה:  
 
דניאל הרננדז (באנגלית: Daniel Hernandez; נולד ב-8 במאי 1996), המוכר גם בשמות הבמה סיקס ניין (6IX9INE) או טקאשי סיקס ניין (Tekashi69), הוא ראפר אמריקאי. סגנונו המוזיקלי מאופיין בראפ אגרסיבי, בעוד שדמותו הציבורית השנוייה-המחלוקת מאופיינת עקב שיערו הצבוע בגווני הקשת בענן, קעקועים רבים על פניו וצווארו, סכסוכים מתוקשרים, ובעיות משפטיות.
הרננדז התפרסם בסוף שנת 2017, כשהוציא את סינגל הבכורה שלו "Gummo" (אנ'). השיר הפך ללהיט לאומי, הגיע למקום 12 במצעד בילבורד הוט 100, וזכה להצלחה מסחרית רבה כשהגיע למעמד פלטינה בארצות הברית. שנה לאחר מכן הוציא לאור את המיקסטייפ "Day69", שהגיע למקום הרביעי במצעד האלבומים של בילבורד. כמה חודשים לאחר מכן, הוא שיתף פעולה עם ניקי מינאז' ומורדה ביטס בסינגל "Fefe". השיר זכה להצלחה בינלאומית והגיע למקום השלישי במצעד הבילבורד. אלבום הסטודיו הראשון שלו "Dummy Boy" יצא לאור בסוף שנת 2018.
בשנת 2015 הודה הרננדז באשמה בעבירה פלילית על כך שעשה שימוש, במהלך הופעתו, בקטינה מהקהל בצורה מינית. הוא נידון לארבע שנות מאסר על תנאי ו-1,000 שעות שירות קהילתי. ב-2018 הוא נעצר באשמת סחיטה, החזקת נשק לא חוקי ועבירות סמים; הוא הודה באשמה ב-2019 ועמד בפני מאסר עולם. ב-18 בדצמבר 2019 נערך משפטו וניתן גזר דין של שנתיים, 300 שעות עבודות שירות וקנס כספי של כ-35 אלף דולר. מתוכן הוא ריצה 13 חודשים, ובאפריל 2020 השתחרר מהכלא, בעקבות מגפת הקורונה בארצות הברית. אחר כך הוציא לאור את הסינגל "Gooba".
ביוגרפיה

דניאל הרננדז נולד בניו יורק, ניו יורק שבארצות הברית. אמו היא ילידת-מקסיקו, ואביו יליד-פוארטו ריקו. לו אח. דובר גם ספרדית כשפת אם (ואב).
כשהיה בן 13 בלבד, נורה אביו החורג למוות כאשר שהה ליד ביתם. בעקבות הרצח, הרננדז אושפז בשל דיכאון קליני ופוסט-טראומה. כשהוא מוטרד נפשית ממוות אביו, הרננדז החל להתפרע ובסופו של דבר הורחק מבית ספרו בכיתה ח' בשל התנהגות גסה ולא רצויה. כדי לעזור בפרנסת המשפחה, הוא עבד בעבודות זמניות כמו פינוי שולחנות במסעדות, וגם סחר בסמים, בעיקר קנאביס והרואין, בזמן שעבד בחנות יינות מקומית בברוקלין.
הוא נעצר על פעילותו הפלילית ונידון למאסר בבית הכלא המחוזי רייקרז איילנד, שם התחיל לשייך את עצמו עם "Nine Trey Gangsters", שלוחת הכלא של כנופיית הרחוב "Bloods" (דמים). הרננדז החל את קריירת הראפ שלו בשנת 2014, עם שירים כמו "69" ו-"Scumlife". לפני כן פרסם את שיריו באתר יוטיוב.
קריירת מוזיקה > 2014–2016: תחילת הקריירה

הרננדז החל לפרסם שירי ראפ בשנת 2014. בשלוש השנים שלאחר מכן, הוא הוציא מספר סרטוני רשת כמו: "Scumlife",
"Yokai", ו-"Hellsing Station". הסגנון האגרסיבי של שיריו והשימוש באנימה כסרטוני מוזיקה משכו אליו במהירות תשומת לב רבה. רבים משיריו המוקדמים שלו הוצאו לאור על ידי "FCK THEM", חברת מוזיקה הממוקמת בסלובקיה. הרננדז התפרסם גם כמם אינטרנטי עקב מראהו החיצוני החריג כמו שיערו ופלטת השיניים הצבעוניים שלו. הוא הזדהה עם הראפר הניו יורקי "ZILLAKAMI" עמו הוא שיתף פעולה, אך מערכת היחסים בין השניים התדרדרה לאחר שהרננדז לכאורה עשה שימוש לא חוקי בשירים וביטים שהכינו יחד.
קריירת מוזיקה > 2017: Day69 ו-Dummy Boy

הרננדז התפרסם לראשונה במדיה החברתית בגלל פוסט באינסטגרם שהתפרסם ברדיט וטוויטר.
הסינגל הראשון של הרננדז, "גומו", יצא לאור ב-10 בנובמבר 2017, ובסופו של דבר הגיע למקום ה-12 במצעד השירים של בילבורד. הוא זכה בפרס פלטינה על ידי איגוד תעשיית ההקלטות האמריקאי ב-5 במרץ 2018. הסינגל הבא שלו, "קודה", הגיע למקום ה-61 במצעד השירים של בילבורד בדצמבר 2017. ב-14 בינואר 2018, הרננדז הוציא לאור את הסינגל השלישי שלו, "קיקי", עם פטי ואפ ועם הראפר א בוגי ויט דה הודי, שגם הגיע למצעד של בילבורד.
מיד אחרי, הרננדז הכריז על המיקסטייפ הראשון שלו, "Day69", המיקסטייפ פורסם ב-23 בפברואר 2018 והגיע למקום הרביעי במצעד האלבומים של בילבורד עם 55,000 מכירות. לפי כתב הניו יורק טיימס, ג'ון קרמניקה, המיקסטייפ היה פריצה של ראפרים בפלטפורמת סאונדקלאוד. אחרי שחרור האוסף, שני שירים ממנו הגיעו למצעד השירים של בילבורד - "בילי" ו"רונדו"; "בילי" הגיע למקום 50 ו"רונדו" ל-73.
באפריל 2018, הרננדז הוציא את "גוטי", רמיקס בו אירח את האמן "פקמן", הנקרא "Got it, Got it". הקליפ לשיר יצא לאור ב-16 באפריל 2018. בקליפ מוצג הרננדז כביכול מחלק שטרות של 100 דולר לאזרחים עניים ברפובליקה הדומיניקית. השיר נוסף ל-Day69 והגיע למקום ה-99 במצעד השירים של בילבורד לפני שירד בשבוע שלאחר מכן, מה שהופך אותו לשיר השישי ברציפות של טקאשי שנכנס ברציפות למצעד.
הרננדז עורר מחלוקת רבה במאי 2018 כאשר היה קשור לאירוע ירי בראפר הניו יורקי "קסנובה" כחלק מריב, מה שגרם להרננדז להפסיד עסקה עם חברת אוזניות בשווי של 5 מיליון דולר. לאחר האירוע, הרננדז הפסיק להוציא מוזיקה במשך כמספר חודשים, לפני ששחרר את "Tati" שמארח את DJ Spinking ביוני והגיע למקום ה-43 במצעד של בילבורד.
ביולי 2018, הרננדז הוציא לאור את הסינגל השמיני שלו "Fefe", בו הוא מארח את ניקי מינאז' ומורדה ביטס אשר הגיע למקום השלישי בשבוע השני שלו במצעד, מה שנותן לטקאשי את ההישג הגבוה ביותר עד כה. השיר זכה מאוחר יותר בפרס פלטינה כפול על ידי איגוד תעשיית ההקלטות האמריקאי. הסינגלים הבאים שלו, "Bebe" ו"Stoopid" הגיעו גם הם למקום ה-30 במצעד של בילבורד.
באוקטובר באותה השנה, הרננדז התארח בשיר של הדיג'יי הצרפתי ולדימיר קאוצ'מאר "Aulos Reloaded" וגם ב"Kick" של הזמר הדני ג'ימיליאן.
ב-27 בנובמבר 2018, הוציא את אלבום הבכורה הנקרא "Dummy Boy", ובו הסינגלים "Tati", "Fefe", "Bebe" ו-"Stoopid".
ב-2020, לאחר שחרורו מהכלא, הוציא את הסינגל "Gooba". הווידאו קליפ הנלווה לשיר צבר כ-50 מיליון צפיות תוך 24 שעות, והסינגל עצמו הופיע לראשונה במקום השלישי במצעד הבילבורד הוט 100. ב-11 ביוני, הוציא את הסינגל "Trollz", בשיתוף עם ניקי מינאז'.
סכסוכים

באפריל 2017 הרננדז וטריפי רד הוציאו לאור את שיתוף הפעולה הראשון שלהם, "Poles1469", וביולי 2017 הם הוציאו לאור אחד נוסף, "Owee". מאוחר יותר באותה שנה כשראה ציוץ בטוויטר שטען שהרננדז הוא פדופיל והציג את כל ההוכחות והתמונות על ידי "ZILLAKAMI", טריפי רד האשים את הרננדז ואמר "מצטער אחי, 1400 (קהל המעריצים שלו) לא תומכים בפדופילים... אם נתנו לכושים השפעה, כבר נתנו אותה. זו הייתה טעות". ב-11 בנובמבר 2017, אחרי מספר הערות עוקצניות בין השניים, טריפי רד הותקף בלובי של מלון בניו יורק והאשים את הרננדז והכנופיה שלו בסרטון בשידור חי באינסטגרם. מאוחר יותר הרננדז רמז בסרטון שלו בחשבון האינסטגרם על דעותיו למקרה: ”אני לא יודע מה קורה, אבל הסנטר שלך פצוע. אתה לא יכול פשוט לקרוא לאנשים הומואים, אחי. לא יכול לתמוך בהאשמות שווא, אתה לא יכול להתלונן בלייב על ניו יורק. זין על הכושים האלה שמדברים על ניו יורק פה, ניו יורק שם, ניו יורק ככה, כאילו אתה לא יכול לעשות את זה אחי. אתה צריך לשים קרח על הסנטר, הוא חבול. אני מרגיש רע אחי... רק רציתי שתהיה חבר שלי שוב”. לפני שהמשיך הוא שר את הפזמון מהשיר המשותף שלהם ביחד "Poles1469", הוא רמז לפוסט של טריפי רד שמראה את הרננדז מחזיק ידיים עם גבר אחר עם כתובת שרמזה על זה שהרננדז הוא הומוסקסואל. בפברואר 2018, הרננדז הותקף על ידי כמה גברים מחוץ לשדה תעופה בלוס אנג'לס מעט זמן אחרי סכסוך עם טריפי רד באינסטגרם. הריב שלהם המשיך להתדרדר והביא עמם הטרדות ובעיות רבות באינטרנט. מאוחר יותר הרננדז האשים את טריפי רד באינסטגרם בשידור חי בטענה שהוא מנהל מערכת יחסים פדופילית עם הראפרית בהד בייבי, שהייתה קטנה ממנו יחסית. טריפי רד הכחיש את ההאשמות והזכיר מחדש את ההרשעה של הרננדז על שימושו בילדה בהופעה מינית. בהד בייבי, שידועה גם כדניאל ברגולי, הכחישה בעצמה את ההאשמות כלפי טריפי רד אך הודתה שהשניים התנשקו בעבר "התנשקנו אבל זה לא היה רציני ובאותו זמן הוא היה בן 17". אחרי הפרידה של טריפי רד וחברתו לשעבר אלכסנדריה לבגילה, שמוכרת כ-"Aylek$", הרננדז התחיל לפרסם תמונות שלו איתה רומז על פעילות מינית בין השניים במטרה להביך ולהכעיס את טריפי רד. אחרי העצירה של הרננדז בנובמבר, טריפי רד לעג לכליאה של הרננדז כשהוא פרסם סרטון שלו רוקד לשיר "Locked up" של Akon כשהוא צוחק על מקרה של מעצר בכלא.
במהלך 2018, הרננדז היה מעורב בסכסוכים עם מספר ראפרים, ביניהם חבורת ה"גלוגאנג"; צ'יף קיף, ליל ריס ותאדו, שנבעו מתקיפות מיניות כלפי קיובן דול שהייתה במערכת יחסים עם תאדו אבל גם ידיה של הרננדז. השניים המשיכו לריב במדיה החברתית כאשר הרננדז מפרסם סרטון רומנטי של חופשה בהוואי עם קיובן דול לאינסטגרם, ונוסע לשכונה הישנה שבה צ'יף קיף חי ולעג לו, וגם תיקשר עם אמא של אחד הילדים של צ'יף קיף וכאמור מצלם את עצמו קונה לה בגדי מעצבים ולועג לו על זה שקיבל ממנה מציצה. ב-8 במאי 2018 טריפי רד הוציא הצצה לשיר "I kill people" (אני הורג אנשים) בו הוא מארח את צ'יף קיף ותאדו, שהיה דיס שכוון אל סיקס ניין וקיובן דול. ב-2 ביוני 2018, צ'יף קיף נורה מחוץ למלון W בניו יורק אך לא נפגע, ולא היו שום פגיעות מהמקרה. בעקבות הריב המתמשך, משטרת ניו יורק אישרה כי הוא החשוד המרכזי, אפילו ששהה בלוס אנג'לס באותו הזמן.
דיסקוגרפיה > אלבומי אולפן

2018: Dummy Boy
2020: Tattle Tales
דיסקוגרפיה > מיקסטייפים

2018: Day69
הופעות > סיבובי הופעות

2018: World Domination Tour
מילון ספיר

| --- | --- |
מילון ספיר אנציקלופדי
 מידע כללי
 מאת:  איתן אבניאון (עורך)
 שפת המקור:  עברית
 סוגה:  מילון עברי בשיטת ההווה
 הוצאה
 הוצאה:  איתאב
 תאריך הוצאה:  1995
מילון ספיר הוא מילון עברי, שיצא לאור בהוצאת איתאב. הוא מבוסס על מילון ההווה, ולפיכך ערכיו נכתבו בשיטת ההווה.
על המילון

מילון ההווה יצא לאור בשנת 1995 בהוצאת איתאב וספרית מעריב, והוא הבסיס למילון ספיר, שהעורך הראשי שלו הוא איתן אבניאון. המילון מופיע בשתי צורות. האחת, "מילון ספיר אנציקלופדי" בשלושה כרכים שהמהדורה האחרונה שלו הופיעה בשנת 2002; והשנייה, "מילון ספיר החדש" בכרך אחד שמהדורתו האחרונה הופיעה בשנת 2007. ההבדל המהותי ביניהם אינו במספר הערכים אלא בכך שבכרך האחד לא מופיעות דוגמאות שימוש מסבירות ודוגמאות מתעדות על פי המקורות, כמו שהן מופיעות במילון בן שלושת הכרכים. בעריכת המילון השתתפו אנשי מקצוע מתחומים שונים ובעריכה הלשונית אנשי לשון כמו פרופ' רפאל ניר, שושנה בהט, ד"ר יצחק שלזינגר ויהודית אוריין.
למילון גם מהדורת כיס הקרויה "מילון כיס ספיר". הוא גם ניתן לשימוש חינם באינטרנט.
הערכים במילון מופיעים בסדר אלפביתי לפי כתיב חסר ניקוד, על פי כללי כתיב זה של האקדמיה ללשון העברית. לצד הכתיב המלא חסר הניקוד ניתן בכל ערך גם הכתיב החסר, וכדי להקל על המחפש ישנה הפניה מכתיב חסר לכתיב מלא חסר ניקוד. כמו כן יש הפניה בכל מקום שבו הכתיב הרווח אינו שווה לכתיב על פי כללי האקדמיה (כגון: עוצמה ראו: עצמה; אפיריון ראו: אפריון). מילון ספיר מציג את הפעלים בצורת ההווה שלהם, בדומה לשיטה הנהוגה ב"מילון ההווה" בעריכת שושנה בהט.
במילון מופיעות מילים ממגוון תחומים ורמות הלשון. המילון טוען להיות המילון המקיף ביותר וכולל מילים חדשות רבות, כולל עגה, ותחומים רבים שלא נכללו עד כה במילונים העבריים, אך מקובלים במילונים הלועזיים הגדולים. ב"מילון ספיר החדש" רוכזו חלק מתוספות מיוחדות אלה במספר נספחים: לבוטניקה, לזואולוגיה ולגאוגרפיה ובהם אלפי ערכים. במילון ראשי תיבות וקיצורים וציון הרובד הלשוני של המילה.
בדומה לשאר המילונים העבריים, סדר הערכים שלו בנוי על אלף-בית חיצוני ופנימי. ביטויים מורכבים למיניהם, ניבים וכן שימוש מיוחד חריג או חד-פעמי לאחת הצורות הנטויות, מובאים כערכי משנה תחת הערך הנראה כמתאים ביותר. ההוראות השונות מופרדות במספוּר פרט למקרים בהם השוני הלשוני בהוראה אינו חד-משמעי ואז מצוינת ההפרדה בנקודה ופסיק.
על המילון > ביקורות על המילון

הופעתו של המילון לוּותה בביקורות חיוביות רבות בשל חדשנותו, למשל של אריאנה מלמד, סופרת ומבקרת, שכתבה בעיתון "העיר": "ההכרה בהיותה של העברית, ככל שפה חיה, מפולשת ונתונה תדיר להשפעות מבחוץ היא הכרעה לא פשוטה מבחינה אידאולוגית. כאן הכריעו נכון, השפה נושמת, מתפתחת ומה לעשות שהיא נוטלת מילים מהעולם הגדול". המבקר גיל חובב, נינו של אליעזר בן-יהודה, כתב ב"ידיעות אחרונות": "אני יכול להסתכן ולומר על סמך הצהרותיו בחייו, שאליעזר בן-יהודה היה הראשון לחגוג את חוסר תקפותו. הוא היה חוגג משום שזוהי הגשמת חזונו, הוא היה מאושר, כי המילון החדש מוכיח כאלף עדים שהעברית החילונית, החיה, התוססת, השפה שחלם עליה ושילם עליה בדמו ובנפשו, ניצחה". אך היו גם כאלה שהסתייגו מהשיטה. למשל עוזי אורנן מציין בספרו "המילה האחרונה" (עמ' 134), כי "... מילוני ספיר למיניהם [...] מחקים את השיטה הזאת [של "מילון ההווה"] בלא להבין את כוונתה". למרות הסתייגויות אלה, היה זה המילון היחידי שעם הופעתו צעד ברשימת רבי המכר בישראל, במשך 43 שבועות רצופים.
מילון אבניאון

מילון אבניאון (מילון ספיר המקוון) הוא מילון עברי-עברי-אנגלי אינטרנטי המבוסס על המילונים השונים שיצאו בהוצאת איתאב: מילון ההווה, מילון ספיר האנציקלופדי, מילון ספיר למילים ומונחים לועזיים, מילון המקרא, "לשון ראשון" ומילונים נוספים. למילון גם יישומון ייעודי. 

המילון והיישומון פתוחים לשימוש חינם באינטרנט.
איתן אבניאון יזם את פרויקט המילון המקוון ושימש עורך ראשי עד שנת 2019. החל משנה זו מונה ינון קחטן לעורך ראשי של המילון, ושימש בו עד אוגוסט 2022. בשנת 2020 מונתה איילת כרמל לראש הדסק של המילון, ושימשה בתפקיד זה עד שנת 2023.
הערות שוליים

↑  ינון קחטן - העורך הראשי של מילון אבניאון, באתר yinonk.co.il
↑  מילון אבניאון - צוות המילון, באתר מילון אבניאון
1936 בספורט

| 0 | 1 | 2 | 3 |
| --- | --- | --- | --- |
|  |  | 1936  בספורט |  |
< · 1934 · 1935 — 1936 — 1937 · 1938 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אולימפיאדה > אולימפיאדת ברלין (1936) היא האולימפיאדה ה-11 > המדינות שגרפו את מירב המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | גרמניה הנאצית גרמניה | 33 | 26 | 30 | 89 |
| 2 | ארצות הברית ארצות הברית | 24 | 20 | 12 | 56 |
| 3 | הונגריה הונגריה | 10 | 1 | 5 | 16 |
| 4 |  איטליה | 8 | 9 | 5 | 22 |
| 5 | פינלנד פינלנד | 7 | 6 | 6 | 19 |
אולימפיאדה > אולימפיאדת גרמיש-פרטנקירכן (1936) היא אולימפיאדת החורף ה-4 > המדינות שגרפו את מירב המדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | נורווגיה נורווגיה | 7 | 5 | 3 | 15 |
| 2 | גרמניה הנאצית גרמניה הנאצית (מארחת) | 3 | 3 | 0 | 6 |
| 3 | שוודיה שוודיה | 2 | 2 | 3 | 7 |
| 4 | פינלנד פינלנד | 1 | 2 | 3 | 6 |
| 5 | שווייץ שווייץ | 1 | 2 | 0 | 3 |
איבאר בלאנגרוד מנורווגיה זכה ב-3 מדליות זהב.
סוניה הני מנורווגיה זכתה בפעם השלישית ברציפות במדליית זהב.
אופניים

טור דה פראנס - סיבר מאס (בלגיה בלגיה)
ג'ירו ד'איטליה -ג'ינו ברטלי (איטליה איטליה)
וואלטה אספניה - גוסטב דלור (בלגיה בלגיה)
אתלטיקה

האתלט האפרו אמריקאי ג'סי אוונס זכה ב-4 מדליות זהב, בריצת 100 מטר, בריצת 200 מטר, בריצת שליחים 4x100 מטר ובקפיצה לרוחק.
האתלטית הלן סטיבנס מארצות הברית זכתה בשתי מדליות זהב, בריצת 100 מטר ובריצת שליחות 4x100 מטר.
התעמלות

במשחקים האולימפיים זכה המתעמל ג'ורג' מייז משווייץ בשתי מדליות, אחת זהב ואחת כסף. הייתה זו מדליית הזהב הרביעית שלו מתוך 8 מדליות שבהן זכה ב-4 אולימפיאדות.
חתירה

במשחקים האולימפיים זכה החותר ג'ק ברספורד מבריטניה במדליית זהב בזוגית כפולה. הייתה זו מדליית הזהב השלישית שלו מתוך 5 מדליות שבהן זכה ב-5 אולימפיאדות.
טניס > הטניסאיות שזכו בטורנירי הגראנד סלאם

אליפות אוסטרליה הפתוחה - ג'ואן בטהרסט (אוסטרליה אוסטרליה)
אליפות צרפת הפתוחה - הילדה ספרלינג (גרמניה הנאצית (1935–1945) גרמניה)
ווימבלדון - הלן ג'ייקובס (ארצות הברית ארצות הברית)
אליפות ארצות הברית הפתוחה - אליס מרבל (ארצות הברית ארצות הברית)
טניס > הטניסאים שזכו בטורנירי הגראנד סלאם

אליפות אוסטרליה הפתוחה - אדריאן קוויסט (אוסטרליה אוסטרליה)
אליפות צרפת הפתוחה - גוטפריד פון כראם גרמניה הנאצית (1935–1945) גרמניה)
ווימבלדון - פרד פרי (בריטניה בריטניה)
אליפות ארצות הברית הפתוחה - פרד פרי (בריטניה בריטניה)
טניס > גביע דייוויס

נבחרת בריטניה (בריטניה) זכתה בגביע לאחר ניצחון 2-3 על נבחרת אוסטרליה (אוסטרליה).
כדורגל > גביע אלדאו

ריבר פלייט מארגנטינה מנצחת את פניארול מאורוגוואי בתוצאה 5-2 וזוכה בגביע.
כדורגל > כדורגל לפי מדינות > איטליה

בולוניה 1909 זוכה באליפות.
טורינו זוכה בקופה איטליה
כדורגל > כדורגל לפי מדינות > אנגליה

סנדרלנד זוכה באליפות.
ארסנל זוכה בגביע.
כדורגל > כדורגל לפי מדינות > ארגנטינה

סן לורנסו זוכה באליפות "קופה דה אונור"
ריבר פלייט זוכה באליפות "קופה קמפאונטו"
ריבר פלייט מנצחת את סן לורנסו בגמר וזוכה באליפות "קופה דה אורו".